Päivi Kapiainen-Heiskanen

Päivi Kapiainen-Heiskanen (s. 1961) on suomalainen tiedetoimittaja ja dokumentaristi. Kapiainen-Heiskanen on käsikirjoittanut, tuottanut ja ohjannut seitsemän dokumenttielokuvaa. 

Kapiainen-Heiskanen suoritti diplomikielenkääntäjän tutkinnon Helsingin yliopiston Kouvolan kääntäjänkoulutuslaitoksessa 1983 ja toimittajatutkinnon (sosionomi) Tampereen yliopistossa 1988. Vuonna 2004 hän valmistui Tampereelta yhteiskuntatieteiden maisteriksi pääaineinaan tiedotusoppi ja kansainvälinen politiikka.

Hän on työskennellyt Ylen aluetoimituksissa Kouvolassa, Tampereella ja Mikkelissä. Hän toimi Mikkelin ammattikorkeakoulussa kansainvälisten asioiden koordinaattorina vuosina 1992–1996, kun maailmanlaajuista kansainvälistä yhteistyöverkostoa luotiin, käynnistettiin englanninkielinen kesälukukausi aloitettiiin useita tekniikan alan M.Sc.-jatkotutkintoja englantilaisten yliopistojen kanssa.  

Sen jälkeen hän työskenteli kaksi vuotta tuottajana Internetix-verkko-oppimateriaalihankkeessa ja osallistui kv. hankkeisiin, kuten Kuntaliiton Locregis-hankkeeseen sekä Tedlara-etäopetushankkeeseen. Vuosina 1998–2005 hän toimi Nettiradio Mikaelin / Yle Mikaelin projektipäällikkö-toimituspäällikkönä. Nettiradio Mikaelilla oli laajat yhteystyöverkostot Itä- ja Pohjois-Suomessa sekä kv. hankekumppanuuksia. Verkkosisällöistä versioitiin pitkiä radio-ohjelmia Ylen opintoradion verkkosivustoille ja DAB Uusimaahan sekä koostettiin tv-ohjelmia Yle Teemalle.

Kapiainen-Heiskanen oli vuonna 1998 perustamassa myös Osuuskunta Mikkelin Mediaalia, jonka hallituksen varapuheenjohtajana hän toimi. Vuodesta 2006 Kapiainen-Heiskanen on työskennellyt vapaana toimittajana ja dokumentaristina. Vuoden 2019 alussa Mediaalin yhtiömuoto vaihdettiin osakeyhtiöksi, ja nykyään Mikkelin Mediaali Oy on perheomisteinen tuotantoyhtiö.LinkedIn: Päivi Kapiainen-Heiskanen.Kapiainen-Heiskanen toimi vuonna 2015 kv. mediatiimin vetäjänä Koneen säätiön rahoittamassa ja Lapin yliopiston Arktisen keskuksen koordinoimassa Saisiko olla ympäristökonfliktisoppaa? -hankkeessa ja tuotti suomen- ja englanninkielistä sisältöä, kuten videoita.Alusta! .-verkkolehti: Ovatko saamelaisia koskevat ympäristökiistat soviteltavissa?Lapin yliopisto 11.1.2016 Saamelaisten oikeudet puhuttavat seminaarissa Helsingissä 22.1. 

Kapiainen-Heiskanen on opettanut journalismia Mikkelissä, Afganistanissa ja Pietarissa sekä suomea maahanmuuttajille Mikkelissä ja vaihto-oppilaille Karkussa. Hän toimii useissa järjestöissä, kuten luovien alojen DeSavo ry:ssä Mikkelissä ja Pääkonttori ry:ssä Savonlinnassa. Hän oli aikoinaan perustamassa Verkkojournalismin seuraa ja on ollut myös Suomen tiedetoimittajat ry:n hallituksen jäsen. 

Tuotanto
 Porot kuuluvat tuulelle (40 min, 2016,  Sveriges Radio / Sisuradio: Porot kuuluvat tuulelle - elokuva antaa ääntä porosaamelaisille 4.2.2016Itä-Savo 20.8.2016: Luontoelokuvafestivaaleilla käsiteltiin alkuperäiskansojen suhdetta ympäristöön)
 Kun koulu vapautui vankilasta (2017, 60 min, )Elokuvan arkistosivuEl, Suomi Finland 100 -sivusto.Radio Mikkelin verkkosivusto 13.4.2017 Kun koulu vapautui vankilasta - Halmeniemen kyläkoulutaistelusta syntyi elokuva Halmeniemen koulu –100 vuotinen historia, Mediaali osk.
 Toyota ja toppatakki (64 min, 2019, )Sciff winners 2019 
 Uusille poluille (52 min, 2020, )Maatilan Pellervosta tutun hevosyrittäjän tarina nyt dokumenttielokuvana; Pellervo huhtikuu 2020
 Mies ja koski (19 min, 2022, )
 Annen amatsoni (53 min, 2023 ). 
 Lapsisotilaasta tohtoriksi (59 min, 2025, ). 

Lähteet

Aiheesta muualla
Nettiradio Mikaelin arkisto 

Luokka:Suomalaiset dokumenttiohjaajat
Luokka:Suomalaiset toimittajat
Luokka:Elävät henkilöt
Luokka:Vuonna 1961 syntyneet